PROSEDUR OPERASI STANDARD AM DAN GARIS PANDUAN AM KEBENARAN BEROPERASI SERTA PERGERAKAN PEKERJA BAGI PROJEK PEMBINAAN DALAM TEMPOH PERINTAH KAWALAN PERGERAKAN (DOKUMEN 1) 2020 KEMENTERIAN KERJA RAYA / LEMBAGA PEMBANGUNAN INDUSTRI PEMBINAAN MALAYSIA (CIDB)
SOP Sektor Pembinaan PROSEDUR OPERASI STANDARD (SOP) KEBENARAN BEROPERASI SERTA PERGERAKAN PEKERJA BAGI PROJEK PEMBINAAN DALAM TEMPOH PERINTAH KAWALAN PERGERAKAN (PKP) ISI KANDUNGAN BIL PERKARA MUKA SURAT 1. Pengenalan 2 2. Amalan yang Perlu dipatuhi 2 3. Permohonan 5 4. Jenis Projek yang dibenarkan 6 5. Dokumen yang diperlukan 6 6. Pelaksanaan dan Pematuhan 8 7. Penguatkuasaan 10 1
SOP Sektor Pembinaan 1. PENGENALAN 1.1. Prosedur Operasi Standard (SOP) ini disediakan selaras dengan keputusan Kerajaan untuk membenarkan kerja-kerja pembinaan diteruskan semasa PKP. 1.2. SOP ini juga bertujuan untuk memperincikan proses permohonan untuk syarikat mendapatkan kebenaran menjalankan kerja pembinaan semasa PKP. 1.3. Pematuhan SOP ini perlu mengambil kira SOP lain yang dikeluarkan oleh Kementerian atau Agensi lain yang bertanggungjawab dalam rantaian bekalan (Supply chain) industri pembinaan. Rantaian bekalan ini meliputi pengeluar bahan, pengedar bahan binaan, pengusaha kuari serta pembekal jentera dan peralatan termasuklah perkhidmatan logistik dan perkhidmatan perundingan. 1.4. Kerja pembinaan boleh dihentikan serta merta dan tindakan termasuk tindakan tatatertib di bawah CIDB boleh diambil terhadap syarikat sekiranya syarikat gagal mematuhi SOP yang ditetapkan. 2. AMALAN YANG PERLU DIPATUHI 2.1. Surat Kebenaran Beroperasi hendaklah dipamerkan dengan jelas di tapak bina/ premis. Kebenaran beroperasi adalah mengikut zon yang telah ditetapkan oleh MKN dan tertakluk kepada peraturan-peraturan semasa yang dikeuarkan oleh MKN 2.2. Kontraktor/ Syarikat hendaklah mematuhi Garis Panduan Amalan Langkah Pencegahan Covid-19 di Tapak Bina yang dikeluarkan oleh CIDB serta Garis Panduan yang dikeluarkan oleh Kementerian atau Agensi berkaitan. 2
SOP Sektor Pembinaan 2.3. Kontraktor/ Syarikat hendaklah menyediakan alat saringan suhu badan atau thermal scanner serta saringan gejala batuk, sakit tekak atau sesak nafas. Pengukuran suhu badan dan saringan gejala perlu dilakukan setiap hari di pintu masuk kilang/ premis. Jawatankuasa Keselamatan dan Kesihatan Pekerjaan perlu memastikan anggota yang dilatih melakukan pengukuran suhu dan saringan pekerja. Bacaan bagi setiap pekerja hendaklah direkod dan disimpan untuk tempoh sekurang kurangnya 3 bulan untuk rujukan. 2.4. Sekiranya bacaan suhu badan ialah 37.5° Celcius atau lebih, atau mempunyai gejala, pekerja tidak dibenarkan memasuki premis dan perlu merujuk pekerja tersebut (dengan pekerja memakai mask) ke Klinik Panel Syarikat atau Klinik Kesihatan yang berdekatan. 2.5. Waktu tapak bina/ premis beroperasi adalah bermula dari jam 8.00 pagi sehingga 5.30 petang, 5 hari seminggu dan tiada kerja lebih masa dibenarkan. Nota: a) Hari Bekerja Isnin - Jumaat adalah bagi Wilayah Persekutuan, Perlis, Pulau Pinang, Perak, Selangor, Negeri Sembilan, Melaka, Pahang, Sabah dan Sarawak. b) Hari Bekerja Ahad - Khamis adalah bagi Kedah, Kelantan, Terengganu dan Johor 2.6. Kontraktor/ Syarikat hendaklah mengurangkan bilangan pekerja kepada tahap paling minima atau sekurang-kurangnya sebanyak 50% daripada jumlah semasa yang diperlukan. Kontraktor/ Syarikat juga hendaklah mewujudkan sistem bekerja dari rumah yang sesuai bagi pekerja yang tidak terlibat dengan aktiviti di tapak bina/ premis. 2.7. Semasa Permohonan, Kontraktor/ Syarikat hendaklah mengemukakan kepada MITI keseluruhan senarai pekerja yang terlibat semasa tempoh 3
SOP Sektor Pembinaan PKP. Kontraktor/ Syarikat mestilah memastikan pergerakan pekerja terbabit hanya terhad dari rumah ke tapak bina/ premis sahaja. Nota: a) Perlu menghadkan jumlah pelawat ke premis b) Menggalakkan syarikat membuat mesyuarat secara maya 2.8. Kontraktor/ Syarikat hendaklah memastikan pekerja asing yang bekerja di tapak bina/ premis mempunyai permit kerja yang sah. 2.9. Pekerja-pekerja asing yang tidak tinggal di Malaysia tidak dibenarkan bekerja. 2.10. Pekerja-pekerja yang baru pulang dari luar negara, tidak dibenarkan bekerja selama tempoh 14 hari dari tarikh sampai ke Malaysia dan perlu menjalani proses kuarantin sepanjang tempoh tersebut. 2.11. Bagi kerja yang memerlukan penggunaan jentera berat, perkhidmatan pembaikan dan penyelenggaraan jentera adalah dibenarkan. 2.12. Sekiranya terdapat pekerja yang dijangkiti Covid-19, Kontraktor/ Syarikat adalah bertanggungjawab menanggung sepenuhnya semua kos perubatan, proses nyah kuman di tapak bina/ premis dan lain-lain kos yang berkaitan. Kontraktor/ Syarikat perlu memberi kerjasama sepenuhnya kepada Kementerian Kesihatan Malaysia dalam melaksanakan contact tracing pekerja yang telah dijangkiti Covid-19 dan pengurusan contact. 2.13. Kontraktor/ Syarikat perlu menyediakan pengangkutan bagi pergerakan pekerja dengan mengamalkan social/ safe distancing. 2.14. Kontraktor/ Syarikat hendaklah memastikan kenderaan mengangkut pekerja telah menjalani proses sanitasi dan nyah kuman setiap kali sebelum digunakan. 4
SOP Sektor Pembinaan 2.15. Kontraktor/ Syarikat hendaklah memberikan pemahaman terhadap garis panduan menangani Covid-19 kepada rantaian nilai mereka. 2.16. Sekiranya Kontraktor/ Syarikat menyediakan kemudahan Kuarters Pekerja Berpusat (CLQ) untuk pekerja, pihak Kontraktor/ Syarikat perlu memastikan ianya mematuhi Garis Panduan Operasi Centralised Labour Quarters (CLQ) dan Penginapan Pekerja Binaan Semasa Perintah Kawalan Pergerakan (PKP) yang dikeluarkan oleh CIDB serta mana- mana agensi yang berkaitan. 3. PERMOHONAN 3.1. Permohonan bagi Surat Kebenaran Beroperasi di tapak bina/ premis boleh dibuat oleh Kontraktor/ Syarikat dan perlu dikemukakan di Portal MITI. 3.2. Permohonan yang dibuat adalah secara self-declaration dan perlu disertai dengan ikrar Aku Janji. 3.3. Ikrar Aku Janji perlu disertai dengan ikrar bahawa Kontraktor/ Syarikat akan melaksanakan fungsi dan tanggungjawab seperti yang ditetapkan di dalam SOP serta mematuhi mana-mana arahan Kementerian Kesihatan Malaysia (KKM) dan arahan oleh lain-lain agensi Penguatkuasaan yang berkaitan 3.4. Pemprosesan permohonan akan melibatkan rujukan silang (cross- referencing) dengan pelbagai pangkalan data yang relevan di peringkat Kementerian dan Agensi. 3.5. Kontraktor/ Syarikat bertanggungjawab memaklumkan MITI sekiranya terdapat pekerja yang positif Covid-19 untuk menilai semula surat kebenaran beroperasi. 5
SOP Sektor Pembinaan 3.6. Keputusan berkaitan permohonan boleh dicapai di dalam sistem Portal MITI. Sebarang rayuan akan dipertimbangkan secara case-by-case dan keputusan rayuan boleh dicapai dalam tempoh 5 hari bekerja. 4. JENIS PROJEK YANG DIBENARKAN 4.1. Jenis projek pembinaan yang boleh dibenarkan beroperasi:- i. Projek di mana Syarikat G1 dan G2 sebagai syarikat utama; ii. Projek yang telah disahkan mencapai kemajuan fizikal 90% ke atas; iii. Kerja - kerja terowong; iv. Kerja - kerja penyelenggaraan dan operasi; v. Kerja-kerja cerun; vi. Kerja - kerja Jambatan dan Viaduct; vii. Kerja-kerja penyiasatan tanah; viii. Projek bangunan dengan 70 Skor IBS ke atas; ix. Projek pembinaan dengan fasiliti/ kemudahan tempat tinggal untuk pekerja seperti Kuarters Pekerja Berpusat atau kem pekerja. x. Kerja-kerja kecemasan yang termaktub dalam perjanjian kontrak; xi. Kerja-kerja penyelenggaraan, pembersihan dan pengeringan air bertakung, penyemburan racun serangga di tapak bina bagi mengelakkan pembiakan nyamuk dan lain-lain haiwan perosak; xii. Kerja-kerja lain yang jika tidak disempurnakan boleh mendatangkan bahaya. xiii. Semua perkhidmatan profesional yang terlibat dalam industri pembinaan termasuklah perkhidmatan senibina, kejuruteraan, perancangan bandar, kerja-kerja ukur tanah, kerja-kerja ukur bahan, pengurusan projek, pengurusan fasiliti dan lain-lain 4.2. Kesemua perlaksanaan projek yang dibenarkan adalah tertakluk kepada pematuhan penuh Garis Panduan Amalan Langkah Pencegahan Covid- 19 di Tapak Bina. 5. DOKUMEN YANG DIPERLUKAN 6
SOP Sektor Pembinaan 5.1. Permohonan adalah berkonsepkan self-declaration di mana Kontraktor/ Syarikat adalah bertanggungjawab sepenuhnya atas maklumat yang dikemukakan. Kontraktor/ Syarikat tidak perlu memuat naik dokumen bagi tujuan permohonan. 5.2. Kontraktor/ Syarikat perlu menyediakan dokumen berikut dan disimpan di tapak bina/ premis untuk disemak oleh CIDB dan mana-mana Agensi yang menjalankan penguatkuasaan termasuklah KKM, PDRM, PBT dan JKKP: BIL. i. DOKUMEN YANG DIPERLUKAN Nama dan nilai projek i / ii / MENGIKUT JENIS PROJEK YANG DIBENARKAN (merujuk kepada perkara 4.0) x / iii / iv / v / vi Vii / / viii / ix / xi / ii. iii. iv. v. vi. vii. viii. ix. x. xi. Lokasi GPS) Butiran pegawai yang dipertanggungjawabkan Jadual Perlaksanaan Projek bagi tempoh enam (6) bulan Surat Pengesahan berkenaan kemajuan kerja fizikal telah mencapai 90% dari Pegawai Penguasa atau Perunding Surat Pengesahan berkenaan pencapaian 70 Skor IBS ke atas dari Pegawai Penguasa atau Perunding Jenis dan skop kerja yang akan dijalankan Bilangan dan senarai pekerja kontraktor utama mengikut tred yang terlibat Bilangan senarai dan subkontraktor serta pekerja mengikut tred yang terlibat Senarai pembekal bahan binaan dan bahan yang akan digunakan Senarai pembekal jentera berat, nama operator, lesen dan yang akan digunakan Senarai perunding dan pekerja yang terlibat projek (koordinat jentera / / / x x / / / / / / / / / x / / / / / / / / x x / / / / / / / / x x / / / / / / / / x x / / / / / / / / x x / / / / / / / / X X / / / / / / / / x / / / / / / / / / x x / / / / / / / / x x / / / / / / / x x x x x x x x xii. / / / / / / / / / / x Nota : 7 xii xiii / / / / / / / / x x x x / / / x / x / x / x / /
6. SOP Sektor Pembinaan / - Dokumen perlu disediakan x - Dokumen tidak perlu disediakan PELAKSANAAN DAN PEMATUHAN 6.1. Surat Kebenaran Beroperasi akan dikeluarkan oleh MITI kepada Kontraktor/ Syarikat. 6.2. SOP ini hendaklah dibaca bersama Prosedur Operasi Standard Kebenaran Beroperasi Serta Pergerakan Pekerja Bagi Syarikat-Syarikat Dalam Tempoh Perintah Kawalan Pergerakan yang dikeluarkan oleh MITI serta lain-lain SOP yang dikeluarkan oleh Kementerian atau Agensi berkaitan. 6.3. Kontraktor/ Syarikat hendaklah melaksanakan pengurusan risiko, penjadualan kerja dan pengagihan pekerja mengikut skop yang akan dilaksanakan. 6.4. Setiap pekerja perlu memuat turun aplikasi KKM bagi tujuan contact tracing (MySejahtera App). 6.5. MITI menyediakan sistem bersepadu penggunaan QR Code yang boleh digunakan agensi penguatkuasaan bagi menyemak dengan pantas pengesahan kebenaran untuk beroperasi (one stop centre online system). 6.6. Kontraktor/ Syarikat hendaklah melantik seorang atau lebih penyelaras bagi membuat penyelarasan langkah-langkah pencegahan penularan wabak Covid-19 di tempat kerja. Penyelaras hendaklah terdiri daripada Pegawai Keselamatan dan Kesihatan (SHO), Penyelaras Keselamatan dan Kesihatan (OSH-C) atau Penyelia Tapak Bina (SSS) yang berdaftar atau tersenarai dalam daftar Jabatan Keselamatan dan Kesihatan Pekerjaan (JKKP), atau Setiausaha Jawatankuasa Keselamatan dan Kesihatan di tempat kerja kecuali bagi kontraktor G1 hingga G5 serta 8
SOP Sektor Pembinaan syarikat perunding yang mana Pemilik syarikat akan bertindak sebagai Penyelaras. Penyelaras yang dilantik hendaklah melaporkan status pematuhan syarat-syarat kebenaran beroperasi yang ditetapkan kepada MITI dan JKKP. 6.7. Kontraktor/ Syarikat hendaklah menyediakan alat saringan suhu badan atau thermal scanner serta saringan gejala batuk, sakit tekak atau sesak nafas. Pengukuran suhu badan dan saringan gejala perlu dilakukan setiap hari di pintu masuk tapak bina/ premis. Jawatankuasa Keselamatan dan Kesihatan Pekerjaan perlu memastikan kakitangan adalah dilatih untuk melakukan pengukuran suhu dan saringan pekerja. Bacaan bagi setiap pekerja hendaklah direkod dan disimpan untuk tempoh sekurang kurangnya 3 bulan untuk rujukan. Nota: Sekiranya berlaku jumlah ketidakhadiran pekerja yang ramai kerana demam atau bersimptom, perlu dilaporkan kepada Pejabat Kesihatan yang berdekatan. 6.8. Sekiranya bacaan suhu badan ialah 37.5° Celcius atau lebih, atau mempunyai gejala, pekerja tidak dibenarkan memasuki tapak bina/ premis dan Kontraktor/ Syarikat perlu merujuk pekerja (dengan pekerja memakai mask) ke Klinik Panel Syarikat atau Klinik Kesihatan yang berdekatan. 6.9. Kenderaan pekerja yang disediakan oleh Kontraktor/ Syarikat tidak dibenarkan untuk melintasi sempadan daerah/ zon dan hanya dibenarkan untuk mengangkut pekerja di dalam daerah/ zon berkenaan sahaja. 6.10. Kontraktor/ Syarikat perlu menyediakan kenderaan pengangkutan bagi pergerakan pekerja dengan menerapkan penjarakkan sosial/ safe distancing dan kenderaan yang digunakan perlu dinyah kuman setiap kali digunakan. Nota: 9
7. SOP Sektor Pembinaan a) Pergerakan kenderaan pengangkutan pekerja adalah hanya dibenarkan dalam zon yang dibenarkan oleh pihak MKN sahaja; b) Kontraktor/ Syarikat digalakkan untuk menyediakan kemudahan penginapan atau menggunapakai perkhidmatan Kuarters Pekerja Berpusat untuk penginapan pekerja yang terletak dalam zon yang sama; c) Tertakluk kepada kemampuan syarikat, penggunaan hotel sebagai tempat penginapan pekerja boleh dipertimbangkan dalam zon yang sama. 6.11. Semua kenderaan yang masuk ke tapak bina/premis perlulah disanitasi termasuk bahan yang dibawa. Pemandu kenderaan membawa bahan masuk juga perlu disaring dengan mengambil suhu badan dan menggunakan hand sanitizer. 6.12. Kontraktor/ Syarikat perlu mempunyai Protokol Tindak Balas Kecemasan (Emergency Response Protocol) yang menyatakan apa yang perlu dilakukan sekiranya berlaku kes jangkitan Covid-19 atau pun kes siasatan jangkitan Covid-19 terhadap pekerja. 6.13. Hanya pekerja-pekerja yang tinggal di Daerah/ Zon yang sama dengan tapak bina/ premis dibenarkan untuk bekerja berdasarkan SOP dan peraturan yang tetapkan. Pekerja-pekerja yang tinggal di luar daerah/zon tapak bina/ premis perlu disahkan bebas dari Covid-19 serta telah melalui proses kuarantin selama 14 hari, sebelum dibenarkan masuk bekerja di tapak bina. PENGUATKUASAAN 7.1. Penguatkuasaan di tapak bina: i. Surat Kebenaran Beroperasi hendaklah dipamerkan dengan jelas di tapak bina/ premis. 10
SOP Sektor Pembinaan ii. KKM/ CIDB/ PDRM/ PBT/ JKKP atau mana-mana pegawai yang diberikan kuasa boleh membuat pemeriksaan pada bila-bila masa. iii. KKM, PDRM, JKKP & CIDB berdasarkan kuasa yang diberikan boleh mengarahkan penutupan tapak bina/ premis serta-merta sekiranya ada pelanggaran terhadap kebenaran (bilangan pekerja, penjarakkan sosial, hand sanitizer, saringan suhu badan) yang diberikan. iv. Kontraktor/ Syarikat hendaklah sentiasa melakukan hebahan kesedaran penjagaan kesihatan dan kebersihan diri bagi mengelak jangkitan Covid-19. v. Ketidakpatuhan Kontraktor/ Syarikat terhadap arahan pematuhan operasi syarikat sepanjang PKP hendaklah dilaporkan kepada pihak PDRM. 7.2. Penguatkuasaan di Sekatan Jalan Raya: i. Surat kebenaran hadir bekerja perlu sentiasa dibawa oleh pekerja. ii. Pengangkutan yang digunakan oleh syarikat perlu mempamerkan Surat Kebenaran Beroperasi. 7.3. Taskforce Di Peringkat Negeri: i. Taskforce di peringkat negeri MKN, PDRM, RELA, MITI, SME Corp., JTK/ JKKP dari segi rondaan kepada perniagaan diperkukuhkan lagi. ii. Sumber aduan daripada email, bilik gerakan, call centre premis, pekerja, orang awam dan media. 7.4. Penguatkuasaan mengikut zon: i. Penguatkuasaan zon akan mengikut arahan dan garis panduan yang disediakan oleh pihak MKN. 7.5. Pengesyoran surat pembatalan: 11
SOP Sektor Pembinaan i. Ketidakpatuhan kepada Akta Pencegahan dan Pengawalan Penyakit Berjangkit akan menyebabkan pembatalan surat kebenaran beroperasi dengan serta-merta. ii. Makluman pembatalan hendaklah diberikan oleh taskforce ke pihak MITI. 7.6. Kerja pembinaan boleh dihentikan serta-merta dan tindakan termasuk tindakan tatatertib boleh diambil oleh CIDB terhadap Kontraktor sekiranya gagal mematuhi SOP serta garis panduan yang ditetapkan. CIDB berhak untuk meminda syarat-syarat di atas tertakluk kepada situasi semasa. 12